Ladarba persuna tispiċċa dipendenti mid-droga, tibda tagħmel minn kollox biex takkwistaha, u magħha jkun hemm konsegwenzi ta’ ċerti reati kriminali wkoll.  Dan intqal mill-Assistent Kummissarju tal-Pulizija Norbert Ciappara dalgħodu fil-programm TVAM fuq TVM.  Żied jgħid li għalkemm qabel kien hawn l-idea li l-fqar jabbużaw mill-eroina u s-sinjuri mill-kokaina, illum il-ġurnata m’hemmx faxxa soċjali għad-droga għax m’għadx hawn iktar fqar jew sinjuri. Waqt l-intervista, is-Sur Ciappara qal li s-sitwazzjoni tal-abbuż tad-droga f’Malta żvolġiet mal-iżvilupp soċjali.  Sostna kif meta mqabbel ma’ pajjiżi oħra, f’Malta s-sitwazzjoni mhix allarmanti, anzi xejn mhi differenti minn ta’ soċjetajiet oħra.  Irrimarka kif f’Malta jirriżulta li għandna rata għolja ta’ abbuż mill-eroina, iżda l-Assistent Kummissarju jattribwixxi dan għall-fatt li l-persuni dipendenti fuq l-eroina huma reġistrati u jingħataw trattament bħala parti mill-iskema tas-saħħa nazzjonali. Is-Sur Ciappara qal li l-konsum tad-droga nbidel minn sustanzi dipressanti bħall-eroina għal oħrajn stimulanti bħall-kokaina, l-ekstasi, l-eroina u sustanzi ġodda li hawn fis-suq.  Dwar il-legalizzazzjoni tad-droga, l-Assistent Kummissarju fisser kif l-ebda sustanza stimulanti m’għandha tittieħed biex wieħed jesperimenta biha għax xi darba tiġi ġurnata u jinqabeż il-limitu.  Norbert Ciappara appella lill-pubbliku biex ikompli jikkopera mal-Pulizija u jipprovdi tagħrif li huwa utli fl-investigazzjonijiet biex il-Korp ikompli jwettaq operazzjonijiet b’suċċess. L-intervista sħiħa tista’ taraha hawn: // <![CDATA[ (function(d, s, id) { var js, fjs = d.getElementsByTagName(s)[0]; if (d.getElementById(id)) return; js = d.createElement(s); js.id = id; js.src = "//connect.facebook.net/en_GB/all.js#xfbml=1"; fjs.parentNode.insertBefore(js, fjs); }(document, 'script', 'facebook-jssdk')); // ]]>